CELEX: 32013D0326
Language: et
Date: 2013-06-21 00:00:00
Title: 2013/326/EL: Nõukogu otsus, 21. juuni 2013 , millega muudetakse seoses Oesterreichische Nationalbank’i välisaudiitoritega otsust 1999/70/EÜ riikide keskpankade välisaudiitorite kohta

27.6.2013   
            
            
               ET
            
            
               Euroopa Liidu Teataja
            
            
               L 175/56
            
         NÕUKOGU OTSUS,
   21. juuni 2013,
   millega muudetakse seoses Oesterreichische Nationalbank’i välisaudiitoritega otsust 1999/70/EÜ riikide keskpankade välisaudiitorite kohta
   (2013/326/EL)
   EUROOPA LIIDU NÕUKOGU,
   võttes arvesse Euroopa Liidu lepingule ja Euroopa Liidu toimimise lepingule lisatud protokolli Euroopa Keskpankade Süsteemi ja Euroopa Keskpanga põhikirja kohta, eriti selle artiklit 27.1,
   võttes arvesse Euroopa Keskpanga 17. aprilli 2013. aasta soovitust EKP/2013/8 Euroopa Liidu Nõukogule Oesterreichische Nationalbank’i välisaudiitorite kohta (1)
   
   ning arvestades järgmist:
   
               (1)
            
            
               Euroopa Keskpanga (EKP) ja nende liikmesriikide, mille rahaühik on euro, keskpankade raamatupidamist auditeerivad EKP nõukogu soovitatud ja Euroopa Liidu Nõukogu poolt heakskiidetud sõltumatud välisaudiitorid.
            
         
               (2)
            
            
               Pärast Oesterreichische Nationalbank’i seaduse muutmist sätestatakse selles, et Oesterreichische Nationalbank valib kahe välisaudiitori ja kahe asendusaudiitori asemel igal aastal ühe välisaudiitori ja ühe asendusaudiitori. Asendusaudiitori volitus kehtib ainult juhul, kui välisaudiitoril ei ole võimalik auditeerimist teha.
            
         
               (3)
            
            
               Oesterreichische Nationalbank’i välisaudiitorite ja asendusaudiitorite volitused lõppesid pärast majandusaasta 2012 auditeerimist. Seetõttu tuleb välisaudiitorid ametisse määrata alates majandusaastast 2013.
            
         
               (4)
            
            
               Oesterreichische Nationalbank on valinud majandusaastaks 2013 oma välisaudiitoriks KPMG Wirtschaftsprüfungs- und Steuerberatungs AG ja oma asendusaudiitoriks PwC Wirtschaftsprüfung GmbH.
            
         
               (5)
            
            
               Välisaudiitori ja asendusaudiitori volitusi pikendatakse igal aastal, kuid kummalgi juhul ei ületa volituste kogutähtaeg viit aastat.
            
         
               (6)
            
            
               EKP nõukogu soovitas määrata majandusaastateks 2013–2017 Oesterreichische Nationalbank’i välisaudiitoriks KPMG Wirtschaftsprüfungs- und Steuerberatungs AG ja asendusaudiitoriks PwC Wirtschaftsprüfung GmbH.
            
         
               (7)
            
            
               On asjakohane järgida EKP nõukogu soovitust ning muuta vastavalt nõukogu otsust 1999/70/EÜ (2),
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 1999/70/EÜ artikli 1 lõige 9 asendatakse järgmisega:
   
      „9.   Majandusaastateks 2013–2017 kinnitatakse Oesterreichische Nationalbank’i välisaudiitoriks KPMG Wirtschaftsprüfungs- und Steuerberatungs AG ja asendusaudiitoriks PwC Wirtschaftsprüfung GmbH.”
   
   Artikkel 2
   Käesolev otsus jõustub selle teatavakstegemise päeval.
   Artikkel 3
   Käesolev otsus on adresseeritud EKPle.
   
      Luxembourg, 21. juuni 2013
      
         
            Nõukogu nimel
         
         
            eesistuja
         
         M. NOONAN
      
   
   
      (1)  ELT C 115, 23.4.2013, lk 1.
   
      (2)  EÜT L 22, 29.1.1999, lk 69.